钦定古今图书集成/明伦汇编/官常典/第756卷 > 俞志虞
## 钦定古今图书集成/明伦汇编/官常典/第756卷 > 俞志虞

按《明外史忠义传》：“志虞，浙江新昌人，彭琯同年进士，
为顺庆府推官，以宽简得民心。他日重庆缺推官，其
士民欲得志虞，而法不可，调御史，乃令志虞兼之。后
为贵州道御史，出视山海、居庸二关。东巡毕，入都报
命，而城适陷，志虞即就缢，其子解之，遂为贼所缚。严
刑征贿，竟以疮重卒，赠太仆少卿。”